CELEX: C2007/095/116
Language: hu
Date: 2007-04-28 00:00:00
Title: F-15/07. sz. ügy: 2007. február 27-én benyújtott kereset – K kontra Parlament

28.4.2007   
            
            
               HU
            
            
               Az Európai Unió Hivatalos Lapja
            
            
               C 95/58
            
         2007. február 27-én benyújtott kereset – K kontra Parlament
   (F-15/07. sz. ügy)
   (2007/C 95/116)
   Az eljárás nyelve: német
   Felek
   
      Felperes: K (képviselő: Dieter Struck)
   
      Alperes: Európai Parlament
   Kereseti kérelmek
   
               —
            
            
               A Közszolgálati Törvényszék semmisítse meg az Európai Parlament 2006. november 29-i elutasító határozatát;
            
         
               —
            
            
               a Közszolgálati Törvényszék kötelezze az alperest vagyoni és nem vagyoni kártérítés fizetésére;
            
         
               —
            
            
               a Közszolgálati Törvényszék állapítsa meg, hogy az alperes megsértette az egyenlő bánásmód elvét, valamint szándékosan és tudatosan megsértette az általános személyiségi jogot;
            
         
               —
            
            
               a Közszolgálati Törvényszék állapítsa meg, hogy az alperes megsértette a bizalomvédelem elvét, megszegte az indokolási kötelezettséget, és megsértette a hátrányos megkülönböztetés tilalmát;
            
         
               —
            
            
               a Közszolgálati Törvényszék kötelezze az alperest a peres eljárásban, illetve az azt megelőzően keletkezett összes költség viselésére.
            
         Jogalapok és fontosabb érvek
   A felperes, aki 1978. január 1-je óta az Európai Parlament tisztviselője volt, az általános személyiségi jogot sértő eljárás és a rokkanttá nyilvánítását eredményező különös körülmények miatt vagyoni és nem vagyoni kártérítést követel az alperestől.